De erst Reformer isch de Ram Mohan Roy (1772-1833) gsii, en hochbildete Bengal. Er het sich gege d Witweverbrenig, s Chastewese und de Bilderkult iigsetzt und ane 1828 de Brahma Samaj ("Gsellschaft vo de Gottsuecher") gründet. Er het e Reformatio vom Hinduismus agstrebt, wobi er sich au am Christetum  orientiert het. Zu dere Veraiigung hend namhaft bildeti Bengale ghört, drunder au de indischi Philosoph Rabindranath Tagore (1861-1941).